এম এ বাছিত ॥ বাহুবল উপজেলা স্বাস্থ্য কমপ্লেক্সের ব্যবস্থাপনা কমিটি নিয়ে দুই এমপির পাল্টাপাল্টি ডিও নিয়ে তোলপাড় চলছে। ১০ আগষ্ট ব্যবস্থাপনা কমিটির তালিকা দিয়ে ডিও দেন সংসদ সদস্য মুুনিম চৌধুরী বাবু। ১১ আগস্ট পৃথক কমিটি দিয়ে ডিও দেন এডভোকেট আমাতুল কিবরিয়া কেয়া চৌধুরী এমপি। গতকাল বুধবার চিঠি ইস্যু ছাড়া কমিটির ১ম বৈঠক নিয়ে চাঞ্চল্য তৈরী হয়। স্বাস্থ্য মন্ত্রণালয়ের নির্দেশনায় হবিগঞ্জ সিভিল সার্জন ডাঃ নাসির উদ্দিন ভূইয়া মঙ্গলবার রাতে দুই এমপিকে চিঠি দেন। সি.স.হ-বি/৭-১/১৪ নং স্বারকে প্রেরিত চিঠিতে বাহুবল হাসপাতাল ব্যবস্থাপনা কমিটির বৈঠক অনির্দ্দিষ্টকালের জন্য স্থগিতের অনুরোধ জানানো হয়। সংসদ সদস্য এডভোকেট আমাতুল কিবরিয়া কেয়া চৌধুরী ও মুনিম চৌধুরী বাবু চিঠির সত্যতা নিশ্চিত করেন। প্রেরিত পত্রের অনুলিপি স্বাস্থ্য মন্ত্রী, স্বাস্থ্য মন্ত্রণালয়ের ...